NaiveNeuron/SloPal huggingface dataset:
B. Bugár, podpredseda NR SR: (2002-11-06):
Ďakujem vám pán spravodajca. Teraz budeme pokračovať prvým čítaním o vládnom návrhu zákona, ktorým sa mení zákon Národnej rady Slovenskej republiky č. 312/1993 Z. z. o spotrebnej dani z tabaku a tabakových výrobkov v znení neskorších predpisov. Vládny návrh zákona ste dostali ako tlač 50 a rozhodnutie predsedu Národnej rady na pridelenie vládneho návrhu zákona na prerokovanie výborom máte v tlači 24. Prosím teraz pána podpredsedu vlády Ivana Mikloša, aby vládny návrh odôvodnil. Nech sa páči.
Žiga, Peter, podpredseda NR SR (2024-02-01):
S reakciou na faktické poznámky, pán poslanec Hlina.
Laššáková, Jana, podpredsedníčka NR SR (2013-09-17):
Nech sa páči, pán poslanec, ste v rozprave, takže nech sa páči.
Žiga, Peter, podpredseda NR SR (2024-05-21):
Prezentujme sa a hlasujme. (Hlasovanie.) 132 prítomných, 79 za, 53 sa zdržalo. Návrh sme schválili. Konštatujem, že Národná rada schválila vládny návrh novely zákona č. 250/2012 o regulácii v sieťových odvetviach. Ďalej pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 543/2002 o ochrane prírody a krajiny, tlač 282. Prosím spravodajkyňu z výboru pre pôdohospodárstvo a životné prostredie poslankyňu Zuzanu Matejičkovú, aby hlasovanie uviedla. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 282.)
P. Paška, predseda NR SR: (2009-04-29):
(Hlasovanie.) 121 prítomných, 119 za, 2 sa zdržali. Návrh sme schválili. Sme v treťom čítaní . Otváram rozpravu v treťom čítaní. Nie je záujem vystúpiť v rozprave. Vyhlasujem rozpravu za skončenú. Budeme hlasovať.
Zmajkovičová, Renáta, podpredsedníčka NR SR (2012-11-30):
Pán poslanec Viskupič.
Heger, Eduard, poslanec NR SR (2018-10-22):
Ďakujem veľmi pekne. Presne, ako si povedal, sú príklady aj dobrej praxe aj zlej. Naozaj sú centrálne zdroje tepla, ktoré sú efektívnejšie, ale sú centrálne zdroje tepla, ktoré nie sú efektívnejšie. A ja som tiež, dostali sa mi do rúk porovnania toho individuálneho pre bytový dom a bytový dom, ktorý bol napojený na centrálne zdroje tepla a videl som, že naozaj ten centrálny zdroj tepla bol menej efektívny, a to keď prihliadneme na všetky nákladové položky. Ale áno, sú presne tie príklady dobrej praxe, kde a tak by to malo byť, pretože centrálny zdroj tepla z podstaty, z filozofickej podstaty by mal byť efektívnejší. Však preto boli budované a keď sa oňho dobre starajú a naozaj investujú to, čo majú, to, čo potrebuje ten systém, tak bude efektívnejší. Však to je podstata toho samotného, samotného systému. A tuto je ešte ďalšia vec, že samotné ÚRSO nie je dostatočne transparentné na to, aby sme vedeli vidieť, či pri tej cenovej regulácii komu drží vlastne stranu. A toto je ďalší problém, o ktorom tu veľa hovoríme, kde poukazujeme na to, že ÚRSO by mal byť nezávislý subjekt, nezávislý orgán. A podľa názoru nie je a ešte tak, ako bol upravený legislatívne minulý rok, že bol vlastne daný pod krídla vlády, tak to je ešte väčší prehrešok, ktorý je na inú debatu, ale len nahráva tomu celému podozreniu toho, že sa tu chráni nejaký segment, ktorý by v skutočnosti túto ochranu mať nemal. Pretože ak by bol efektívny a kvalitný, tak by ju nepotreboval. Ďakujem.
P. Hrušovský, predseda NR SR: (2005-09-21):
Nech sa páči, pani poslankyňa Tóthová.
Šeliga, Juraj, podpredseda NR SR (2020-07-09):
Ďakujem. Vy ste sa nenahlásili, už ste sa nahlásili. Nech sa páči, s reakciou.
A. Belousovová, podpredsedníčka NR SR: (2008-04-10):
Ďalšiu otázku položila pani poslankyňa Vaľová. Túto otázku sme však už zodpovedali. Ďalšiu otázku položila pani poslankyňa Sárközy. Pani poslankyňa je tu. Otázku položila ministrovi financií Slovenskej republiky pánovi Jánovi Počiatkovi. Otázka znie: „Vážený pán minister, aktuálny dlh v rezorte zdravotníctva je vyše 8 mld. korún a má rastúci trend. Ako sa k tomu staviate? Disponuje vaše ministerstvo voľnými zdrojmi na oddlženie zdravotníckych zariadení v pôsobnosti ministerstva zdravotníctva?“ Za pána ministra bude odpovedať pán minister Jahnátek. Nech sa páči, pán minister, odpovedajte a oznámte ukončenie odpovede.
Dubéci, Martin, poslanec NR SR (2024-05-14):
Ďakujem, pán predsedajúci. Ja naozaj vecne k tomu poviem, že, prosím, len nechajte ma dohovoriť, že mohli by ste poprosiť kolegov teda, že aby sme nerobili diagnostiku duševných chorôb, lebo už aj v minulosti. Ja chápem, že z celej rozpravy ako toto vyplynulo, ale naozaj už sme to tu raz mali a potom sme sa museli ospravedlňovať. A zároveň súhlasím aj s tým, že mi príde nie úplne vkusné, keď sa robí sranda z nárečia, tak ako aj v mojej rodine, aj medzi priateľmi sú ľudia, ktorí hovoria v nárečí a nie toto... (Prerušenie vystúpenia predsedajúcim.)
B. Bugár, podpredseda NR SR: (2005-05-18):
Nech sa páči, pán poslanec.
Brocka, Július, poslanec NR SR (2013-11-27):
Ďakujem pekne pánu poslancovi Viliamovi Novotnému za to, že ma pochválil. Určite mi to dobre padlo, ale ešte lepšie by mi to padlo, keby ma takto pochválil poslanec SMER-u. (Smiech v sále.)
Hrnčiar, Andrej, podpredseda NR SR (2018-02-07):
Pán poslanec Mazurek.
P. Paška, predseda NR SR: (2009-04-21):
(Hlasovanie.) 130 prítomných, 79 za, 38 proti, 8 sa zdržalo, 5 nehlasovali. Konštatujem, že sme schválili, že budeme rokovať o programe 36. schôdze až do jeho vyčerpania hlasovaním. Teraz pristúpime k samotnému prerokovaniu návrhu, ktorý žiada skupina poslancov. Poprosím pána poslanca Brocku, ktorý je poverený ako člen skupiny za navrhovateľov, aby uviedol návrh. (Ruch v sále.)
Laurenčík, Milan, poslanec NR SR (2018-06-15):
Ďakujem za slovo, pani podpredsedníčka. No, pán kolega, trošku som sklamaný z tohto obhajovania zákona, ktorý si predložil. Neupieram ti tvoj názor ani teda názor tvojich kolegov, ktorí predkladáte ten zákon, že myslíte, že starostovia majú nízke platy a že by mohli mať vyššie, je to vaše videnie sveta, ale v tej obhajobe si sa viac-menej vyplakal, že ako sa im škodí, aké majú nízke platy, veľa roboty, a na konci ešte skončil si s tým, že ešte aj ty si ešte aj v Národnej rade a že koľko máš roboty s tým. No myslím si, že je to iba tvoje rozhodnutie, že si mohol ostať byť iba starostom alebo iba v Národnej rade a mohol si mať toho času viac, keď si sa chcel venovať jednej alebo druhej funkcii. A neviem ani súhlasiť s tým, že chceš zvyšovať starostom platy na úroveň roku 2011, lebo to je nie, lebo tým zavádzaš, pretože keď boli upravené platy starostom v 2011. roku, tak sa upravil nejak ich výpočet a vôbec to neznamenalo zníženie platov, aspoň teda nie všetkým starostom, ale iba tým, ktorí mali nadštandardne vysoký príjem. Keďže som bol starostom, tak viem to aj posúdiť. Starostovia majú plat valorizovaný každý rok, to znamená, že od toho roku 2011 sa im ten plat automaticky zvyšoval a už teraz je aj podľa toho zákona, ktorý platí, vyšší. Takže vôbec to nie je pravda. Poviem taký príklad, že starosta takej obce, ktorá má do päťtisíc obyvateľov, má dvakrát vyšší plat ako napríklad poslanec Národnej rady. Takže argumentovať týmto je zavádzajúce. A čo sa týka tých odstupných, no tak tam mi to pripadá, že si pripravujete zlaté padáky pre tých, ktorí sú už dlho vo funkcii a už nechcú... (Ukončenie vystúpenia časomerom.)
Laurenčík, Milan, podpredseda NR SR (2021-05-07):
Faktickú poznámku má aj pán poslanec Miroslav Suja. Nech sa páči.
Faič, Vladimír, poslanec NR SR (2023-01-24):
Ďakujem za slovo. Pán predseda Vetrák, vy ste sa snažili svoju argumentáciu smerovať tým spôsobom, že aj veci, ktoré sa neuskutočnili a ktoré ste mali v programovom vyhlásení vlády a ktoré, teda do ktorých sa, sám ste to tu priznali, ani nezačrelo, tu dávate ako nejaké argumenty, ktoré by mali smerovať k tomu, že je treba teraz urobiť taký postup, ako navrhujete vy. Dotknem sa konkrétne a už to bolo spomenuté, reformu verejnej správy. V tomto pléne viacejkrát som vám, aj ja som vás vyzval, aby ste aj vy ako predseda ústavnoprávneho výboru sa snažili presvedčiť koalíciu, že nie je možné prijímať čiastkové reformy, pokiaľ sa týka lokalizácie sídiel istých úradov verejnej správy, ja neviem, zdravotnícku reformu ohľadne nemocníc a rôzne iné, bez toho, aby sa neuskutočnila reforma verejnej správy. Ale ani ste do nej nezačreli. Ja som, samozrejme, na začiatku tohto volebného obdobia vo výbore pre verejnú správu staval tieto otázky, ale bolo mi vždy povedané, že to nie je ešte dohodnuté ani medzi koalíciou. Ale nehovorte teraz v pléne o tom, že tu spomínate reformu verejnej správy, ktorú ste ani nezačali, nieže neuskutočnili, a ktorá vám, samozrejme, sa plance pomedzi nohy, pretože usporiadanie verejnej správy je pre štát mimoriadne dôležité. A k tej legitimite. Ja neviem, prečo je pre vás legitimita rokovať so SaS-kou o veciach, kde SaS-ka vás vytrepala nohami, uchopenie nohami a búchanie hlavou o zem. Ale vy idete so SaS-kou. Vy sa legitimizujete svojím súperom. Ďakujem.
P. Hrušovský, predseda NR SR: (2005-10-25):
(Hlasovanie.) 131 prítomných, 110 za návrh, 10 proti, 10 sa zdržalo, 1 nehlasoval. Návrh sme schválili do druhého čítania. Ďalší návrh.
Podmanický, Ján, poslanec NR SR (2013-04-16):
Ďakujem za slovo, pán predseda. Pán predseda, dajte, prosím, hlasovať o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k prehlbujúcej sa nezamestnanosti na Slovensku a k zhoršeniu podmienok pre tvorbu pracovných miest na Slovensku (tlač 461).
Poliačik, Martin, poslanec NR SR (2011-06-17):
Pán kolega Paška, ja ako odborníka si vás celkom vážim, ale musím povedať, že po tom, čo ste povedali teraz, tak už naozaj sa strápňujete v tejto Národnej rade. Lebo vyhlasovať, že k nejakým štandardným pravidlám patrí to, že kandidát na generálneho prokurátora sa má dostaviť do rokovacej sály a predstaviť sa Národnej rade, tak, nehnevajte sa, to už je naozaj trapas. Veľmi dobre viete, že všetci kandidáti pri všetkých voľbách na kandidáta na generálneho prokurátora sa boli predstaviť na ústavnoprávnom výbore, mali možnosť zodpovedať otázky aj vašich straníckych kolegov, ktorých tam máte dosť, a tým pádom bola vždy naplnená litera všetkých pravidiel, ktorých sa voľby týkajú. A zároveň nemôžte povedať, že o ňom nič neviete a nikdy o ňom nikto nič nepočul, lebo vaši zástupcovia v prestížnom výbore tohto parlamentu mali niekoľkokrát priestor na to, aby sa ho opýtali, na čokoľvek chcú. A slovami pána Mamojku môžem povedať, môžem ho odcitovať: „Počúva sa to dobre.“ Ďakujem. (Potlesk.)
J. Burian, poslanec: (2008-10-24):
Skôr by som sa tiež ešte chcel vyjadriť k tomu, že, áno, súhlasím, pán poslanec, súhlasím s tým, ak by každá vláda prijala, každá vláda, opakujem, a minimálne by to museli urobiť v Európskej únii, by prijala 100-percentnú ochranu vkladov, potom súhlasím s tým, že to nie je ochrana, ktorá by zaručovala, by som povedal, bezodné riešenie všetkých problémov v rámci ochrany všetkých vkladov, ktoré majú občania. Faktom je, že to neprijala alebo neprijali všetky unisono, jednoducho všetky európske krajiny, ak by, ešte raz zopakujem, všetky európske krajiny prijali jasný konsenzus, potom sa môžeme baviť, že tento návrh je rozumný, že 100 000 eur rieši daný problém. Ešte raz zopakujem, rozdiel medzi tým, čo máme dnes v zákone 20 000 eur, a tým, čo je dnes neobmedzená ochrana, je to, že z 540 mld. Sk ideme na 570 mld. Sk, je to rozdiel iba 30 mld. Sk. My už dnes máme chránené tieto vklady na 95 % a viac percent. Toto je len technická úprava, ktorá si myslím, že je dôležitá v rámci prijatia konsenzu v rámci Európskej únie. Ďakujem pekne za pozornosť.
Hort, Milan, podpredseda NR SR (2011-03-24):
Ďakujem. Slovo teraz dávam spoločnému spravodajcovi z výboru pre obranu a bezpečnosť poslancovi Pavlovi Hladkému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Mazurek, Milan, poslanec NR SR (2021-12-08):
Pán poslanec, je naozaj vtipné, keď táto vládna koalícia prezentuje nejaké výsledky. Presne, ako ste spomínali, ako sme tu videli všetci na vlastné oči a počuli na vlastné uši, ako pán Krajčí argumentoval o špičkovej štúdii zverejnenej v špičkovom časopise, štúdii, ktorej bol spoluautorom, to znamená štúdii, ktorú si nepochváli nikto iný, len on sám. Ale to tak býva u stroskotaných ľudí, že keď ich nepochváli nikto zvonka, tak sa pochvália sami, aby mali vlastne dôkaz o tom, že vlastne to, čo robia, má nejaký zmysel. Ale keď už pán Krajčí hovoril o tej štúdii v súvislosti s celoplošným testovaním, prečo pán Krajčí nepovedal, kedy sa tých ľudí, ktorí sa boli celoplošne testovať, pýtali, či súhlasia s tým, že sa testovaním stávajú subjektom štúdie pána Krajčího? Lebo keď sa tu v parlamente chváli, že oni robili štúdiu celoplošným testovaním, tak je predsa normálne, že každý subjekt, na ktorom sa niečo testuje, v tomto prípade všetci obyvatelia Slovenskej republiky, povinne by mal vyjadriť súhlas so štúdiou. Ale táto vláda sa tu verejne prizná k tomu, že na vlastných obyvateľov robí experimenty, ktoré mohli siahnuť na množstvo ľudských životov, a ešte sa tým vlastne chvália. Rozumiete, to je kráľovstvo krivých zrkadiel tejto nepodarenej vlády. Úplne rovnako je to potom s tými Hegerovými výsledkami, o ktorých ste hovorili. Tak on sa vlastne verejne pochváli, že Slovensko má najpomalší rast ekonomiky v celej Európskej únii. To už by nedokázal skutočne ani Pat a Mat, čo dokáže Heger s Krajčím. Veď to je neuveriteľné, ale táto vláda žije skutočne vo vlastnom svete, v bubline, v bubline, do ktorej sa obyčajné názory obyčajných, tvrdo pracujúcich ľudí, ktorí zažívajú ten normálny, reálny život, to je niečo, čo oni už dávno nepoznajú, lebo sa odtrhli od reality, do tejto bubliny sa tieto názory, postoje a skúsenosti týchto ľudí nedostávajú. Oni vlastne ani nie sú v kontakte s tými ľuďmi, veď keby sa Matovič prešiel bez ochranky po ulici, tak naňho pľujú zo všetkých strán. Takíto ľudia nemajú kontakt s tou realitou a potom to tak aj vyzerá.
Danko, Andrej, predseda NR SR (2017-03-21):
Ďakujem, pán poslanec. Do rozpravy je prihlásený pán poslanec Jozef Viskupič, pripraví sa pán poslanec Ján Budaj.
Blaha, Ľuboš, podpredseda NR SR (2023-12-14):
Pán poslanec Oskar Dvořák, nech sa páči.
Laurenčík, Milan, podpredseda NR SR (2020-11-25):
Ďakujem. Prosím zaujmite miesto pre navrhovateľov. Ja teraz poprosím povereného člena výboru pre európske záležitosti pána poslanca Petra Osuského, aby informoval Národnú radu o výsledku prerokovania návrhu vo výbore. Pán poslanec, nech sa páči, máte slovo.
Hort, Milan, podpredseda NR SR (2010-08-04):
S faktickou poznámkou ďalej vystúpi pán poslanec Rafael Rafaj.
Pčolinský, Peter, podpredseda NR SR (2022-11-15):
S reakciou na faktické poznámky pán poslanec Šefčík.
Schlosár, Rastislav, poslanec NR SR (2021-06-23):
Vážené panie poslankyne, vážení páni poslanci, vážený pán predsedajúci, nie je to po prvýkrát, čo ako poslanci Ľudovej strany Naše Slovensko predkladáme v Národnej rade návrh zákona, ktorý by zásadným spôsobom obmedzil vykonávanie umelých potratov, a povedzme to otvorene, zachránil tak životy tisícov nenarodených detí na Slovensku. Hneď na úvod hovorím, že s touto našou snahou budeme pokračovať zas a znova až dovtedy, dokiaľ nezastavíme toto bezbrehé zabíjanie, dokým neukončíme túto genocídu národa. Pretože je to naša morálna povinnosť, pretože je to naša kresťanská povinnosť, pretože je to povinnosť každého človeka bez ohľadu na náboženské vyznanie, ktorému skutočne záleží na ochrane ľudského života a na tom najzákladnejšom ľudskom práve, akým je bezpochyby práve právo na život. Viac ale poviem až v spoločnej rozprave, do ktorej sa hlásim ako prvý.
Hrnčiar, Andrej, doterajší podpredseda NR SR (2020-03-20):
Pán poslanec Peter Pčolinský.
Blanár, Juraj, podpredseda NR SR (2022-05-03):
Pán poslanec Muňko.
V. Veteška, podpredseda NR SR: (2007-01-30):
(Hlasovanie.) Prítomných je 143 poslancov, za 141, proti 0, zdržal sa 1, nehlasoval 1. Konštatujem, že sme schválili, určili sme termíny a gestorský výbor. Všetko v súlade s návrhom predsedu Národnej rady. Pristúpime k hlasovaniu v prvom čítaní o vládnom návrhu zákona o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (tlač 179). Slovo dávam pánovi poslancovi Ivánovi Farkasovi a žiadam ho, aby uviedol hlasovanie.
Laššáková, Jana, podpredsedníčka NR SR (2014-11-10):
O slovo v súlade s rokovacím poriadkom požiadal pán minister a podpredseda vlády. A, pani poslankyňa, ešte o slovo požiadal aj navrhovateľ, tak aby ste boli pripravená. Nech sa páči, pán podpredseda vlády.
Laššáková, Jana, podpredsedníčka NR SR (2015-07-01):
Panie poslankyne, páni poslanci, zaujmite všetci svoje miesta, pretože budeme pokračovať v prerušenom rokovaní hlasovaním o návrhu uznesenia k Programu stability Slovenskej republiky na roky 2015 až 2018 (tlač 1541, bod 73 schváleného programu). Prosím spoločného spravodajcu z výboru pre financie a rozpočet poslanca Milana Mojša, aby hlasovanie uviedol. Nech sa páči, pán spravodajca, máte slovo.
Zmajkovičová, Renáta, podpredsedníčka NR SR (2013-03-13):
Ďakujem. Vyhlasujem rozpravu za skončenú. Pýtam sa, pán minister, chcete zaujať stanovisko k rozprave? Nech sa páči, máte slovo.
Válek, Igor, poslanec NR SR (2024-09-26):
Vážený pán predsedajúci, vážené kolegyne, kolegovia, predseda Národnej rady Slovenskej republiky rozhodnutím č. 514 z 25. septembra 2024 pridelil návrh vlády na skrátené legislatívne konanie o vládnom návrhu zákona o dani z finančných transakcií a o zmene a doplnení niektorých zákonov, tlač 484, na prerokovanie Výboru Národnej rady Slovenskej republiky pre financie a rozpočet s tým, že o výsledku prerokovania uvedeného návrhu bude informovať Národnú radu Slovenskej republiky. Výbor Národnej rady Slovenskej republiky pre financie a rozpočet prerokoval návrh vlády na skrátené legislatívne konanie na svojej 31. schôdzi dňa 25. septembra 2024 a prijal uznesenie č. 125, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona o dani z finančných transakcií a o zmene a doplnení niektorých zákonov, tlač 485, v skrátenom legislatívnom konaní na 19. schôdzi Národnej rady Slovenskej republiky. Vážený pán predsedajúci, otvorte, prosím, rozpravu.
Blanár, Juraj, podpredseda NR SR (2022-12-06):
Prezentujme sa a hlasujme o tomto návrhu, ktorý uviedol pán spravodajca. (Hlasovanie.) Prítomných 136 poslancov, za hlasovalo 69, proti boli 2, zdržalo sa 64, nehlasoval 1. (Potlesk.) Národná rada sa uzniesla, že tento návrh prerokuje v druhom čítaní. Teraz vás poprosím, pán spravodajca, uveďte hlasovanie o pridelení výborom a určení gestorského výboru. Nech sa páči.
Žiga, Peter, poslanec NR SR (2010-12-14):
Ďakujem pekne, pán predsedajúci. Vážené kolegyne, kolegovia, chcel by som sa aj ja v rámci rozpravy vyjadriť k návrhu novely zákona č. 309/2009 Z. z. od predkladateľa pána poslanca Jurčíka. Musím v prvom rade konštatovať, že ten zákon, odkedy sme ho prvýkrát videli, po dnešnú dobu prešiel výraznou zmenou. A zamýšľam sa nad tým, či by ste ešte mali tu, pán navrhovateľ, sedieť vy alebo by tu mal sedieť ako navrhovateľ pán poslanec Janiš, pretože na poslednom hospodárskom výbore navrhol pozmeňujúci návrh, ktorý výrazne, a musím to povedať a pripustiť, kvalitatívne posunul tento návrh zákona. Ale napriek tomu mám výhrady k niektorým ustanoveniam tejto novely zákona, pretože musím konštatovať, že v rámci tohto zákona ideme od jedného extrému do druhého extrému. Keď Európska únia a Európska komisia stanovila alebo nastavila nejaké pravidlá, nejaké výkupné ceny a nejaké fungovanie obnoviteľných zdrojov pred niekoľkými rokmi, asi pred piatimi rokmi, v zásade celá Európska únia, a preto sme svedkami toho boomu fotovoltiky či už v Španielsku, Nemecku, Čechách a ostatných okolitých krajinách, tak súhlasím, že ten boom bol preto, lebo tie výkupné ceny fotovoltaiky možno boli vyššie a podnikateľský zámer v tejto oblasti bol s kratšou dobou návratnosti, ako je to zvykom v energetike. No ale druhá strana extrému je, že od júla v zásade podnikanie vo fotovoltike a podnikanie vo vetre, resp. pri... (Prerušenie vystúpenia predsedajúcim.)
Šefčík, Marek, poslanec NR SR (2023-01-26):
Ďakujem pekne za slovo. Takže vystúpil Goebbels SMER-u, ktorý radil Ficovi, Kaliňákovi a jeho povýšeneckosť, arogantnosť, pýcha mu dovoľovala hneď na začiatku vystúpenia upozorniť nás, že, z koalície, že nepočúvame jeho vystúpenie, nie sme v sále. Tak ja chcem upozorniť, ako sa správa strana kríz, ktoré odišli, zutekali od Fica. Tak táto strana sa správa tak, že teraz napríklad jeho vystúpenie nepočúval v pléne nikto z jeho kolegov. Väčšinou chodia len na hlasovania a na vlastné rozpravy do tohto pléna a robia si tlačovky. To je ich činnosť. Oni nám idú vyčítať platy?! Čo robia oni?! Mimochodom strana, ktorá voľbami nikdy neprešla a sedí tu tri roky! Nikdy neprešli voľbami, nikdy nedostali od ľudí hlasy ako strana HLAS a sedia tu tri roky a poberajú tie mastné platy, ktoré oni nám vyčítajú. Erik Tomáš, samé lži! Ľudia očakávajú predčasné voľby, zavádzanie. Koľkí ľudia?! Otázka, ktorú si kladie celé Slovensko. Celé Slovensko?! To je lož! Mám tu viac tých vecí poznačených, ale také najväčšie lži: zrušili sme 13. dôchodok. My sme ich vyplatili na rozdiel od vás, ktorí ste ich schválili ako predvolebnú korupciu. Znížili sme minimálnu mzdu, tak to somarina! Ale klamstvo je to! Sedemsto eur je minimálna mzda! Kedy bola vyššia?! Povedzte mi! (Reakcie z pléna.)
K. Tóthová, poslankyňa: (2002-02-13):
I. Presperín, podpredseda NR SR: Pán poslanec Tatár. P. Tatár, poslanec: Ďakujem pekne za slovo. Aj z tejto diskusie je zjavný rozpor v chápaní práv a povinností. Môj návrh naozaj nehovorí nič o tom, čo hovoril pán Muránsky, čo sa týka chovu, čo sa týka životného prostredia, čo sa týka prírodného prostredia a rýb samotných. O tom hovorí obsažný zvyšok zákona a ten som ja nekomentoval. Tak to je úplný omyl. To treba povedať. Druhá vec je, keď hovoril pán poslanec Hofbauer, ako dlho tu čo funguje, tak to je rovnako, ako keby som povedal, ako tu úspešne fungoval niekoľko desiatok rokov socializmus. A ešte stále sme sa ho nezbavili. To je taký argument, ktorý proste nie je vecným argumentom. To je istý druh skúseností, keď sa to niekomu páči, no tak bude za to hlasovať. Keď sa to niekomu nepáči, tak bude hlasovať inak. A proste táto demokratická téma, a to je demokratická téma, len ukazuje, aké politické postoje zachovávajú jednotliví poslanci alebo jednotlivé politické kluby, alebo politické strany k tomu, čo ja jednoducho nazývam verejne a otvorene možnosť účasti občanov na rozhodovaní. Jedni bránia tomu viac, druhí menej. Ja tomu želám, ja želám, aby sa ľudia mohli slobodnejšie rozhodovať. K tomu smeroval môj návrh. A ktoré politické strany sú šťastím alebo nešťastím pre tento parlament? Samozrejme, že môže aj poslankyňa HZDS hovoriť, že iné politické strany ako HZDS sú nešťastím. Ja môžem pokojne povedať, že HZDS je nešťastím tohto parlamentu. Ale to naozaj s rybami a naozaj s právami občanov voči výkonu rybárskeho práva nijako nesúvisí. Ďakujem pekne. I. Presperín, podpredseda NR SR: Ďalej v rozprave vystúpi pán poslanec Köteles. Po ňom Robert Fico. Upozorňujem, že o 16.00 hodine preruším rokovanie schôdze.
Šíbl, Jaromír, poslanec NR SR (2023-03-22):
Vážený pán predsedajúci, vážené pani poslankyne, vážení páni poslanci, skupina poslancov Národnej rady Slovenskej republiky predkladá tento návrh zákona o zmene a doplnení niektorých zákonov v oblasti životného prostredia v súvislosti s reformou stavebnej legislatívy. Cieľom návrhu zákona je zosúladiť osobitné právne predpisy so schválenými zákonmi na úseku územného plánovania a výstavby v oblasti životného prostredia, odstrániť prekážky fungovania novej stavebnej legislatívy v osobitnej právnej úprave a reflektovať zmeny v procesoch územného konania a výstavby v osobitných predpisoch, prednostne v oblasti životného prostredia. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, zákonmi v súlade s právom Európskej únie a v súlade s nálezmi Ústavného súdu Slovenskej republiky. Ďakujem, pán predsedajúci, toľko na úvod.
Šeliga, Juraj, poslanec NR SR (2021-07-23):
Ďakujem pekne. Budeme ďalej hlasovať o bode 1 prvého pozmeňujúceho návrhu, ktorý predložil pán poslanec Susko, keďže žiadal, aby sme hlasovali osobitne. Prosím, dajte hlasovať.
Jurinová, Erika, podpredsedníčka NR SR (2013-10-15):
Ďakujem, pán minister. Chcete zaujať stanovisko, pani spravodajkyňa? Nechce zaujať stanovisko. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 651. Spoločná správa výborov má tlač 651a. Dávam slovo pánovi ministrovi Richterovi, aby návrh zdôvodnil. Nech sa páči.
Blanár, Juraj, podpredseda NR SR (2021-05-06):
Ďakujem, pán spravodajca, môžete zaujať miesto určené pre spravodajcu. Otváram všeobecnú rozpravu, vážené panie poslankyne, páni poslanci. Písomnú prihlášku som neobdržal, tak dávam možnosť teraz sa prihlásiť ústne. Pán poslanec Beluský, pán poslanec Mizík. Ešte niekto má záujem? Nie je tomu tak, uzatváram možnosť prihlásiť sa do rozpravy, dvaja prihlásení, ako prvý pán poslanec Beluský, pripraví sa pán poslanec Mizík, nech sa páči. (Reakcia z pléna.) Áno, takže pred pánom poslancom Beluským ešte pán predkladateľ, nech sa páči, pán Schlosár, máte slovo.
M. Hort, podpredseda NR SR: (2009-10-23):
vládnom návrhu zákona, ktorým sa mení a dopĺňa zákon č. 205/2004 Z. z. o zhromažďovaní, uchovávaní a šírení informácií o životnom prostredí a o zmene a doplnení niektorých zákonov v znení neskorších predpisov . Tento vládny návrh zákona je uverejnený ako tlač 1221 a návrh na jeho pridelenie na prerokovanie výborom máte v rozhodnutí č. 1259. Pán podpredseda vlády, opäť vás prosím o uvedenie tohto vládneho návrhu. Nech sa páči.
V. Veteška, podpredseda NR SR: (2005-06-23):
Teraz pán poslanec Šulaj a potom sa pripraví pán poslanec Polka a Číž.
K. Sárközy, poslankyňa: (2009-06-23):
Pán predseda výboru, dovoľte mi s vami nesúhlasiť alebo dať vám jednu otázku. Vy ste povedali, že v 2. pilieri sú ešte stále ľudia, ktorí buď sú nezamestnaní, alebo kvôli niečomu do 2. piliera nedávajú peniaze, alebo potom majú malý príjem. Ja vám dám jednu konkrétnu otázku. A títo ľudia v 1.  pilieri si nasporia peniaze? Totiž keď niekto nenasporí v 2. pilieri, tak nenasporí ani v 1. pilieri. Tam v tom 1. pilieri ešte je aj solidarita. Ale ten 1. pilier už aj teraz je zásluhový. A od roku 2014, keď sa nezmení legislatíva, tak 2. pilier bude zásluhový stopercentne. To znamená, a by som to povedala v ľudovej reči, koľko peňazí ľudia vložia do 1. piliera, ale aj do 2. piliera, toľko peňazí budú dostávať k svojmu dôchodku z 1. piliera aj z 2. piliera. A by som povedala aj nejaké také veci, ktoré zastihli teraz susedné krajiny. Vždy ste hovorili, nikto nevie, ako bude vyzerať 1. pilier. Ale teraz v Maďarsku zrušili trinásty dôchodok a Lotyšsko znížilo dôchodky o 10 %. To bol všetko 1. pilier. Takže v susedných krajinách máme také zmeny, ktoré sa dotýkajú 1. piliera. Takže nehovorme, že 1. pilier je ten najvynikajúcejší, pretože príde nová vláda, nastaví inak parametre, príde zásluhovosť v roku 2014 a musí prerobiť aj infláciu, nebude švajčiarsky model alebo niečo iné. A keď táto vláda do cudziny hovorí to, že sa zvýši vek odchodu do dôchodku na 65 rokov, tak asi to v budúcnosti aj má naplánované. Ďakujem pekne.
Laššáková, Jana, podpredsedníčka NR SR (2015-05-21):
Pani poslankyňa, máte dodatočnú otázku? Nech sa páči, máte slovo.
Grausová, Natália, poslankyňa NR SR (2017-05-17):
Ďakujem. Chcem len doplniť pána Kollára, ďakujem mu za jeho vystúpenie, že štát v podstate to je imaginárny pojem. Štát sú predsa konkrétni ľudia. Sú ľudia, ktorí, štát je vláda, sú to ministri, sú to ľudia, ktorí sú kompetentní, sú to súdy, a tak ďalej. Čiže štát ako taký, za týmto všetkým sú konkrétni ľudia, ktorí majú svoje meno. Ďakujem.
Ráž, Jozef, minister dopravy SR (2024-06-11):
Ďakujem pekne. Vážený pán predsedajúci, vážené panie poslankyne, páni poslanci, dovoľte mi na rokovaní Národnej rady Slovenskej republiky uviesť vládny návrh zákona, ktorým sa mení a dopĺňa zákon č. 135/1961 Zb. o pozemných komunikáciách, cestný zákon, v znení neskorších predpisov. Účel návrhu je rozšíriť dozornú právomoc ministerstva ako ústredného orgánu štátnej správy pre cestnú dopravu a pozemné komunikácie na cestách I. až III. triedy a miestnych cestách. Súčasná právna úprava neposkytuje ministerstvu náležité kompetencie v prípadoch, ak nežiaducimi opatreniami orgánov miestnej štátnej správy či obcí dôjde k ohrozeniu verejného záujmu na zabezpečenie plynulosti a bezpečnosti cestnej premávky. Návrh zákona má vplyv na rozpočet verejnej správy, vplyv na podnikateľské prostredie, nemá sociálne vplyvy, vplyvy na životné prostredie, vplyvy na informatizáciu spoločnosti, služby verejnej správy pre občana, ani vplyv na manželstvo, rodičovstvo a rodinu. Na záver mi dovoľte vyjadriť súhlas pozmeňujúcimi a doplňujúcimi návrhmi uvedenými v spoločnej správe výborov. Panie poslankyne a páni poslanci, dovoľujem si vás požiadať o podporu a schválenie predloženého návrhu. Ďakujem pekne.
B. Bugár, podpredseda NR SR: (2002-11-06):
Pán predseda výboru ako spravodajca, nech sa páči, môžete uviesť toto hlasovanie.
Bugár, Béla, podpredseda NR SR (2017-04-06):
Na vystúpenie pána poslanca s faktickými poznámkami traja. Končím možnosť sa prihlásiť. Pán poslanec Vašečka.
Raši, Richard, podpredseda vlády SR pre investície a informatizáciu (2019-06-20):
Ďakujem pekne. Vážený pán podpredseda Národnej rady Slovenskej republiky, ctené kolegyne, kolegovia, vážení páni kolegovia ministri, pán predseda vlády Slovenskej republiky, ktorý sa účastní samitu Európskej rady v Bruseli, ma požiadal, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Podpredseda vlády a minister životného prostredia László Sólymos má neodkladné pracovné povinnosti a zastúpi ho minister spravodlivosti Gábor Gál. Pani podpredsedníčku vlády a ministerku pôdohospodárstva a rozvoja vidieka Gabrielu Matečnú tak isto kvôli pracovným povinnostiam, na ňu nie je otázka. Pani ministerka kultúry Ľubica Laššáková má zahraničnú pracovnú cestu, zastúpi ju pani ministerka zdravotníctva Andrea Kalavská. Pán minister dopravy Árpád Érsek má pracovné povinnosti a zastúpi ho pán minister Gábor Gál. Pán minister zahraničných vecí a európskych záležitostí Miroslav Lajčák je na zahraničnej pracovnej ceste a zastúpim ho ja. A pani ministerka školstva, vedy, výskumu a športu Martina Lubyová tak isto je pracovne mimo a zastúpi ju ministerka vnútra Denisa Saková. A na pána ministra Žigu, ktorý je pracovne mimo Bratislavu, tak naňho otázky nie sú. Ďakujem, pán predsedajúci.
Vašečka, Richard, poslanec NR SR (2020-11-05):
Vážený pán predsedajúci, milé kolegyne, kolegovia, je to zákon, ktorý rieši vysoké školstvo. V rámci výboru aj v rámci ďalších nejakých diskusií prebehla istá rozprava a boli nejaké pozmeňujúce návrhy, ktoré sú aj v spoločnej správe. A ja veľmi vítam, že to bolo konštruktívne, že prispela aj opozícia, aj vysoké školy svojimi pripomienkami. Snažili sme sa ich v maximálnej možnej miere zapracovať, čo ma teší, lebo to nie je až tak úplne obvyklé, že by sa úplne bežne urobila taká dobrá a kvalitná komplikácia rôznych návrhov z rôznych strán, a to aj koaličných, aj opozičných. Tie sú v spoločnej správe, ako povie pani spravodajkyňa. Ja potom avizujem, že prídem ešte s jedným pozmeňujúcim návrhom, ktorý ešte precizuje niektoré veci, a bude tam menený jeden bod spoločnej správy. To potom uvediem v rozprave. Keďže je to už druhé čítanie, tak by sme sa mohli venovať konkrétnostiam, tak potom viac v rozprave, do ktorej sa hlásim ako prvý. Ďakujem, pán predsedajúci.
Glváč, Martin, podpredseda NR SR (2018-09-20):
Ďakujeme veľmi pekne za milé oživenie. Ďalší vystúpi pán poslanec Oto Žarnay.
Bugár, Béla, podpredseda NR SR (2018-05-15):
Asi mu je zima. (Povedané so smiechom.) Pán poslanec Kotleba, nech sa páči, máte slovo.
Blanár, Juraj, podpredseda NR SR (2022-12-05):
Ďakujem, pán minister. Dávam teraz slovo spoločnému spravodajcovi z výboru pre zdravotníctvo pánovi poslancovi Marekovi Šefčíkovi, aby informoval Národnú radu o výsledku rokovaní vo výboroch a rovnako odôvodnil stanovisko gestorského výboru. Nech sa páči, pán spoločný spravodajca.
V. Veteška, podpredseda NR SR: (2004-05-20):
(Prestávka.) (Po prestávke.)
Vitteková, Anna, poslankyňa NR SR (2013-05-22):
Ďakujem za slovo. V rozprave k predmetnému návrhu zákona nevystúpil žiaden poslanec a teda nebol podaný ani žiadny pozmeňujúci návrh. Pristúpime preto k hlasovaniu o pozmeňujúcich a doplňujúcich návrhoch zo spoločnej správy, a to spoločne o bodoch 1, 2 a 3 s odporúčaním gestorského výboru schváliť.
Verešová, Anna, poslankyňa NR SR (2017-12-08):
Ďakujem za všetky tieto poznámky, pripomienky. Ešte chcem vlastne dopovedať, že teda obrovskou takou nevýhodou je, že tento návrh zákona prichádza podľa mňa neskoro. A chcela som doplniť, že príspevok za presťahovanie podľa mňa moc toho nevyrieši, pretože ak sa má niekto z východného Slovenska presťahovať do Bratislavy alebo niekde ku Trnave, tak vám poviem pravdu, že zostane radšej v tom, že pôjde do Rakúska rovno, kde bude mať oveľa vyšší plat a sem-tam sa vráti za dva týždne domov, čo nám teda veľmi ničí naše rodiny. Ale myslím si, že opatrenie je namieste, ale ako som povedala v svojej rozprave, prichádza neskoro.
Blanár, Juraj, podpredseda NR SR (2021-10-05):
Pani poslankyňa Romana Tabák.
Beluský, Martin, poslanec NR SR (2023-03-21):
Ešte raz ďakujem, pán podpredseda. Rok 2022, teda minulý rok, sa zapíše do histórie Slovenska ako rok kríz. Po vypuknutí konfliktu na Ukrajine muselo Slovensko zvládnuť nápor v podobe odídencov pred konfliktom. Celé Slovensko postihlo zdražovanie pohonných hmôt, energií, potravín. Na vrchol toho všetkého sa mnoho slovenských rodín dostalo do nebezpečia kvôli nezvládnutej utečeneckej kríze v dôsledku neuzatvorenia hraníc. Jedným z najzávažnejších zlyhaní bolo zlyhanie na trhu s energiami, ktoré odhalilo mnoho jeho slabín. Slovensko sa ocitlo v situácii, kedy si na jednej strane dokáže samostatne a za lacno vyrobiť elektrickú energiu, no na druhej strane ju však draho nakupovalo na medzinárodnej burze. Systém krátkodobého nakupovania elektrickej energie funguje len v prípade prebytku ponuky nad dopytom. V opačnom prípade sme mali možnosť pozorovať závratné stúpanie cien energií do extrémnych výšok. Tento stav založil priestor pre tvrdý a oprávnený zásah zo strany štátu. Viacerí politici na Slovensku sa začali predháňať v riešeniach tejto krízy, viackrát sa skloňovalo aj zoštátnenie Slovenských elektrární, no nakoniec sa pristúpilo iba k miernym opatreniam, ktoré síce krátkodobo pomôžu obyvateľom Slovenska preklenúť sa cez najbližšie obdobie, avšak na dlhodobom horizonte sa v podstate nič nezlepšilo. Poslanci za Ľudovú stranu Naše Slovensko sú presvedčení, že jedným z opatrení, ktoré dokážu pomôcť na dlhodobom horizonte riešiť problémy v prospech občanov a zároveň nastaviť udržateľné fungovanie ekonomiky, je zoštátnenie, resp. znárodnenie strategických podnikov, medzi ktoré patria aj energetické podniky. V prvom kroku navrhujeme kompromisné riešenie, novelu zákona o energetike, do ktorej sa zavedie nový paragraf, podľa ktorého ak dôjde k mimoriadnej situácii na trhu s akýmikoľvek energiami a s ním súvisiacimi regulovanými činnosťami, ohrozeniu obyvateľov vplyvom neúmerného nárastu cien tovarov, alebo by hrozili štátu značné hospodárske škody, vláda by mohla na návrh ministerstva hospodárstva obmedziť výkon vlastníckeho práva k podnikom, ktoré podnikajú v energetike. Štát by mohol v takýchto krízových situáciách prevziať kontrolu napríklad nad Slovenskými elektrárňami a riešiť krízu v zabezpečení dodávok energie za stabilizované ceny a odstrániť tak záujem súkromníka na tvorbu neúmerného zisku. Prijatie navrhovaného zákona nebude mať žiadny vplyv na rozpočet verejnej správy, že nebude na podnikateľské prostredie, na informatizáciu spoločnosti, vplyv na životné prostredie, na služby verejnej správy pre občanov a na manželstvo, rodičovstvo a rodinu. Bude mať pozitívny vplyv na sociálne vplyvy. Návrh zákona je v súlade s ústavou, ústavnými zákonmi, medzinárodnými zmluvami a inými dokumentami, ktorými je Slovenská republika viazaná. Ďakujem pekne za pozornosť.
Liba, Peter, poslanec NR SR (2021-04-01):
Marek, ďakujem ti za tvoje vecné a kultivované vystúpenie. Ďakujem ti aj za to, ako si vysvetlil to testovanie. Chcem ti poďakovať aj za to, ako si viedol jeden z najťažších rezortov, a to zdravotníctvo. Za to, že si začal odsekávať chápadlá zdravotníckej chobotnice, aby sa ďalej nepriživovali na verejných zdrojoch, ako to robili dlhé roky za vlády SMER-u. Pevne verím, že nový pán minister zdravotníctva v tom bude pokračovať. Ďakujem.
Paška, Pavol, predseda NR SR (2014-02-12):
Faktická poznámka pán poslanec Kadúc, končím možnosť sa prihlásiť. Nech sa páči, pán poslanec.
Mezenská, Helena, poslankyňa NR SR (2014-07-03):
Tento váš vstup, pán poslanec, je nenáležitý, pretože nesprávne je, ak takýto vážny zákon s takýmito vecnými pripomienkami predkladáme do skráteného legislatívneho konania. Celý čas tu hovorím o tom, že takéto zákony a všetky zákony sa majú pripravovať koncepčne, tak aby boli ucelené. Ja nechápem, prečo máme uskutočňovať takéto tendenčné parciálne vstupy do zákonov formou šokových terapií, pod nátlakom prerokovať takéto vážne zákony. Veď uviesť ako dôvod pre skrátené legislatívne konanie precizovanie európskych smerníc, je len dôkazom toho, že činnosť vlády pri príprave vládnych návrhov zákonov je veľmi nesystematická, nepredvídavá. Veď toto svedčí len o nekoncepčnosti, nepripravenosti a neprofesionálnosti prípravy zákonov, ktoré sa tu prerokovávajú. To predsa nie je normálne, že k jednému zákonu my tu, jeden zákon otvárame 4-5-krát. Zákon o správnych poplatkoch, odkedy tu som, bol otvorený 16-krát. O čom to svedčí? O neprofesionalite pri príprave zákonov, neucelenosti, nekoncepčnosti, neprofesionalite. Túto vašu pripomienku nemožno brať v úvahu, pán kolega, v žiadnom prípade.
Laššáková, Jana, podpredsedníčka NR SR (2012-06-28):
Pán minister, prosím o odpoveď na doplňujúcu otázku.
Budaj, Ján, poslanec NR SR (2019-10-16):
Nikto z opozície tu nikdy nepovedal, že každý prokurátor je nečestný. A povedzme si o tých slušných ľuďoch v inštitúciách. Vari si tu niekto myslí, že na Ministerstve spravodlivosti Slovenskej socialistickej republiky nepracovali aj slušní ľudia, hromada normálnych slušných ľudí pracovala aj na ministerstve vnútra dokonca a hovorím to ako disident, ktorého zatvorili a prenasledovali. (Smiech v sále.) Ibaže problém... (Prerušenie vystúpenia predsedajúcim.)
P. Paška, predseda NR SR: (2008-09-23):
Vzhľadom na to, že sme schválili volebný poriadok, ktorý určuje voľbu, tajnú voľbu piatich členov za Národnú radu a voľbu verejnú šiestich členov, ktorých nominuje vláda. Vzhľadom na to, že vláda ešte do parlamentu nedoručila návrh na šiestich členov pozemkovej rady, budeme o tomto návrhu hlasovať a voľby prebehnú na októbrovej schôdzi. Takže teraz už pristúpime k poslednému bodu rokovania.
Šeliga, Juraj, podpredseda NR SR (2020-07-10):
Pán spravodajca, chcete zaujať stanovisko? (Reakcia spravodajcu.) Ďakujem. Tým pádom prerušujem rokovanie o tomto bode s tým, že v utorok 14. 7. budeme pokračovať od deviatej hodiny ráno, avšak vládnymi návrhmi zákonov, ktoré boli doručené Národnej rade a ktoré boli zaradené podľa dohody tu v pléne a tým pádom na dnes prerušujem rokovanie Národnej rady a prajem vám pekný víkend. (Prerušenie rokovania o 14.04 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 126
Majorová Garstková, Jana, poslankyňa NR SR (2023-05-24):
Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona (tlač 1673). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor, výbor pre hospodárske záležitosti a výbor pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
M. Číž, podpredseda NR SR: (2008-02-05):
S reakciou na faktické poznámky, pán poslanec Frešo, nech sa páči.
Burian, Jozef, poslanec NR SR (2017-04-07):
Prečítam návrh uznesenia Národnej rady Slovenskej republiky k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Jánovi Richterovi, poverenému riadením Ministerstva práce, sociálnych vecí a rodiny Slovenskej republiky: „Národná rada Slovenskej republiky po prerokovaní návrhu skupiny poslancov Národnej rady Slovenskej republiky podľa čl. 88 ods.1 a 2 Ústavy Slovenskej republiky vyslovuje nedôveru členovi vlády Slovenskej republiky Jánovi Richcterovi, poverenému riadením ministerstva práce, sociálnych vecí a rodiny.“ Poprosím, pán predsedajúci, dajte hlasovať.
Šimečka, Michal, podpredseda NR SR (2024-09-13):
Ďakujem veľmi pekne a otváram všeobecnú rozpravu. Nedostal som žiadnu písomnú prihlášku, preto sa pýtam, či sa niekto chce do rozpravy prihlásiť ústne. Nie je tomu tak, vyhlasujem všeobecnú rozpravu za skončenú. Pán navrhovateľ, prajete si ešte zaujať k nej stanovisko? Nie. Pani spravodajkyňa? Prerušujem rokovanie o tomto bode programu. Pristúpime k ďalšiemu bodu programu, ktorým je Informácia o vydaných aproximačných nariadeniach vlády Slovenskej republiky v I. polroku 2024 a o zámere prijímania aproximačných nariadení vlády v II. polroku roku 2024. Materiál je uvedený ako tlač 376. Nech sa páči, pán minister, prosím vás o uvedenie tohto materiálu. (Rokovanie o Informácii o vydaných aproximačných nariadeniach vlády Slovenskej republiky v I. polroku 2024 a o zámere prijímania aproximačných nariadení vlády Slovenskej republiky v II. polroku 2024 , tlač 376.)
Bugár, Béla, podpredseda NR SR (2018-09-12):
Nech sa páči, prezentujme sa a hlasujme. (Hlasovanie.) Prítomných 139, za 87, zdržalo sa 52 poslancov. Konštatujem, že Národná rada sa uzniesla, že tento návrh prerokuje v druhom čítaní. Nech sa páči.
Verešová, Anna, poslankyňa NR SR (2019-09-17):
Chcem podporiť návrh kolegu Mihála, aby naozaj táto rozprava bola prerušená, aby naozaj nám išlo o vec, aby nám išlo o týchto ľudí, o tieto ženy, ktoré sú na balkóne a o všetkých tých, ktorých sa to dotýka, lebo sa to dotýka ľudí. Prosím vás pekne, sme schopní nehovoriť k tejto téme politicky, sme schopní hovoriť konštruktívne? Prosím vás pekne, tým ľuďom je úplne jedno, čo je koalícia, čo je opozícia, oni nám nehovoria o tom, aby sme napravili ako politici, alebo ako poslanecké a či politické strany tento zákon. Oni hovoria o tom, aby bol zákon spravodlivý, nediskriminačný a aby sme všetko urobili pre to, aby oni pocítili z neho to dobro, ktoré má pre nich vyplynúť. Tak prosím vás pekne, prestaňte-me politikárčiť a vyzývam, prosím pánov predkladateľov, aby vypočuli túto výzvu kolegu Mihála a aby sme o tom dlhšie rokovali, dlhšie rozprávali ešte aj na iných fórach. Ďakujem. (Potlesk.)
Šimečka, Michal, podpredseda NR SR (2023-11-28):
Ďakujem veľmi pekne, pán poslanec. S faktickými poznámkami ako prvý pán poslanec Pročko.
Paška, Pavol, predseda NR SR (2013-12-17):
Pán poslanec Brixi.
P. Paška, predseda NR SR: (2008-10-22):
(Hlasovanie.) 142 prítomných, 136 za, 5 sa zdržalo, 1 nehlasoval. Návrh sme pridelili do výborov a určili lehoty na prerokovanie. Pán poslanec Kovačócy uvedie v prvom čítaní hlasovanie o vládnom návrhu zákona o prevencii kriminality a inej protispoločenskej činnosti a o zmene doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Je to tlač 768.
Blanár, Juraj, podpredseda NR SR (2022-10-18):
Pán poslanec Milan Kuriak, posledná faktická poznámka.
Grendel, Gábor, podpredseda NR SR (2020-06-04):
Pán poslanec Šudík, máte doplňujúcu otázku alebo stačila odpoveď? Ďakujem veľmi pekne. Ďalšou otázkou je... A teraz ju už prečítam ja. (Povedané so smiechom).
Hrnčiar, Andrej, podpredseda NR SR (2017-04-04):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Petre Krištúfkovej.
Jurinová, Erika, podpredsedníčka NR SR (2014-11-27):
S reakciou pán poslanec Beblavý.
J. Mikolaj, podpredseda vlády a minister školstva SR: (2010-02-11):
Po druhé, nie je pravda, že nevyberajú peniaze, pretože treba rozdeľovať, či ide o povinnú školskú dochádzku, alebo, či ide o dobrovoľnú školskú dochádzku a toto sa týka dobrovoľnej. Čiže materské školy, školské zariadenia, jedálne, družiny a tak ďalej, školské kluby – tam sa vyberá. Ja vám môžem dať tisíce príkladov, kde vyberajú ani, povedzme, nie tak od tých detí, ale od rôznych sponzorov. A tam tie peniaze sú, čo verejné nesmú. Nesmú. A po tretie, fakt je ale ten, že my za peniaze, ktoré dávame na výchovu a vzdelávanie, nemôžeme dovoliť, aby si kupovali budovy, nemôžeme dovoliť. Čiže my sme dali aj do zákona, že aj súkromné školy, ktoré vyberajú školné, nesmú použiť tieto prostriedky na nič iné ako na vzdelávanie, čiže nesmú investovať do svojho súkromného majetku. A majetok cirkvi je majetok cirkvi. Ona má ďalšie zdroje na to, aby tento majetok zveľaďovala. Čiže zákon hovorí tak, že samospráva rozhoduje bez rozdielu zriaďovateľa, komu dotáciu poskytne. Musí byť tá dotácia rozdielna, len hovorím, nemôžeme dovoliť, aby z peňazí, ktoré má samospráva v originálnych kompetenciách, im niekto bral. To by ste ani vy ako bývalý predseda VÚC nikdy nedovolili, aby vám do týchto originálnych kompetencií, vrátane štátu, niekto zasahoval. A preto je to tak. Ďakujem pekne.
Jurinová, Erika, podpredsedníčka NR SR (2014-03-25):
Teraz dávam priestor prihlásiť sa do rozpravy ústne. Uzatváram možnosť prihlásiť sa a dávam slovo jedinému prihlásenému pánovi poslancovi Miroslavovi Kadúcovi.
Glváč, Martin, podpredseda NR SR (2019-02-06):
Reakcia? Nie. Ďalší v rozprave, pán poslanec Mizík, nech sa páči.
Baláž, Vladimír, poslanec NR SR (2015-04-24):
Ďakujem. Pán poslanec Hlina, berte to s kúskom vtipu. Pripomenulo mi toto vaše vystúpenie vás, keď ste na vystúpenie, myslím, že pána poslanca Chrena vystúpili s tým, že si mohol odpustiť svoje vystúpenie, keďže nerozumie veci a že vyzerá ako chrobák Truhlík. Ďakujem.
P. Hrušovský, predseda NR SR: (2004-10-20):
(Hlasovanie.) 141 prítomných, 18 za, 91 proti, 32 sa zdržalo. Neschválili sme uvedený bod zo spoločnej správy.
P. Hrušovský, predseda NR SR: (2004-06-17):
(Hlasovanie.) 128 prítomných, 101 za, 3 proti, 24 sa zdržalo. Návrh sme schválili. Ďakujem, pani poslankyňa. Poprosím pána poslanca Miššíka, aby z poverenia ústavnoprávneho výboru predložil návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže v znení neskorších predpisov a ktorým sa mení Trestný poriadok (tlač 721).
Grendel, Gábor, podpredseda NR SR (2021-11-30):
Ospravedlňujem sa (predsedajúci po krátkej pauze zaujal svoje miesto). Jedna faktická poznámka. Pán poslanec Schlosár.